English: I completely agree, Jenny. In terms of the new builds, of course, we will be bringing part L regulation changes through very shortly. We've already changed what's called the DQL for new-build social to carbon passive or carbon neutral, so again, incentivising the industry to build to that. We're also, of course, allowing social landlords to buy off plan for new build, incentivising our builders to build all their houses to that in the hope that they'll be able to sell more of them off plan to the big registered social landlords and councils. That is happening across Wales. In terms of the stick, implementing the renting homes Act will have some very big effects on making sure that private-sector landlords have to have a home fit for purpose. But I agree with you about incentivising with loans; we are looking to see what we can do to do that. One of the things we're doing is trying to guarantee, as I said, with the leasing schemes - . First of all, we're trying to make sure that all the landlords know about it. We've been using Rent Smart Wales to put communications out. I think it is quite a big carrot to have that income guaranteed to you with no vacancies or whatever for the whole period of the time you bring it across, and of course to have the home brought up to standard. I do want to encourage everyone to get awareness of that out, so when we do encounter tenants in that housing, I always think it's worth asking them whether their landlord is aware of that scheme. Lots of them aren't, so I've been surprised at people not being aware. In terms of sticks, we are looking to see what can be done in conjunction with the UK Government, actually, about improving some of this. The UK Government has put some quality standards on the PRS, but unfortunately, it does tend to be that you just have to be at EPC E without any of the incentives. As I said, I'm very keen to avoid some of the unintended consequences of that, particularly in the inner cities where some of the biggest, oldest housing stock is. It would be very hard to replace that quickly, for multigenerational families in particular. Yours and my constituencies are particularly replete with housing of that sort. But I'm keen to have that conversation. I'm meeting the Residential Landlords Association soon; we'll continue that conversation with them. But in the meantime, setting the gold standard, if you like, for housing in Wales with social housing is very much where we're at with this statement. We were told we couldn't do it the first time, and we've done it, so I'm sure I'm going to be told I can't do it this time, and I'm pretty convinced we will be able to do it again. My predecessor in post was Rebecca Evans, actually, and I know she had very long conversations about the inability of us to do it, and we've done it anyway. So, that's where we are, but I'm happy to have individual conversations with you, too, Jenny, about constituency issues.
Welsh: Rwy'n cytuno, Jenny, yn llwyr â chi. O ran adeiladau newydd, wrth gwrs, fe fyddwn ni'n cyflwyno newidiadau i reoliadau rhan L yn fuan iawn. Rydym ni eisoes wedi newid yr hyn a elwir y DQL ar gyfer tai cymdeithasol newydd i garbon goddefol neu garbon niwtral, felly unwaith eto, yn cymell y diwydiant i adeiladu yn unol â hynny. Rydym ni hefyd, wrth gwrs, yn caniatáu i landlordiaid cymdeithasol brynu oddi ar y cynllun ar gyfer adeiladu o'r newydd, gan gymell ein hadeiladwyr i adeiladu eu holl dai i hynny yn y gobaith y byddant yn gallu gwerthu mwy ohonyn nhw oddi ar y cynllun i'r landlordiaid cymdeithasol cofrestredig mawr a'r cynghorau. Mae hynny'n digwydd ledled Cymru. O ran y wialen, fe fydd gweithredu'r Ddeddf rhentu cartrefi yn cael effaith fawr iawn ar sicrhau bod landlordiaid yn y sector preifat yn gorfod cynnig cartref sy'n addas i'r diben. Ond rwy'n cytuno â chi ynghylch cymell benthyciadau; rydym ni'n rhoi ystyriaeth i'r hyn y gallwn ni ei wneud i ganiatáu hynny. Un o'r pethau yr ydym ni'n eu gwneud yw ceisio gwarantu, fel dywedais i, gyda'r cynlluniau prydlesu - . Yn gyntaf i gyd, rydym ni'n ceisio sicrhau bod yr holl landlordiaid yn gwybod am hyn. Rydym ni wedi bod yn defnyddio Rhentu Doeth Cymru ar gyfer cyfathrebiadau. Rwyf i o'r farn fod hwnnw'n gymhelliad mawr sef bod yr incwm hwnnw'n cael ei warantu i chi heb unrhyw dai gwag neu beth bynnag dros gyfnod cyfan yr amser y byddwch chi'n cyflwyno hynny, ac wrth gwrs i'r cartref gael ei godi i'r safon. Rwy'n dymuno i bawb wneud pobl yn ymwybodol o hynny, felly pan fyddwn ni'n dod ar draws tenantiaid yn y tai hynny, rwy'n credu ei bod hi'n werth gofyn iddyn nhw bob amser a yw eu landlord nhw'n ymwybodol o'r cynllun hwn. Fe geir llawer ohonyn nhw nad ydyn nhw'n ymwybodol o hynny, ac fe gefais i fy synnu, felly, bod cymaint o bobl nad oedden nhw'n ymwybodol o hynny. O ran gwialenni, rydym ni'n ystyried yr hyn y gellir ei wneud ar y cyd â Llywodraeth y DU, mewn gwirionedd, ynghylch gwella hyn i ryw raddau. Mae Llywodraeth y DU wedi rhoi rhai safonau ansawdd ar y sector rhentu preifat, ond yn anffodus, mae'r rhain yn tueddu gorfodi EPC E arnoch chi heb unrhyw un o'r cymhellion. Fel dywedais i, rwy'n awyddus iawn i osgoi rhai o ganlyniadau anfwriadol hynny, yn enwedig yng nghanol dinasoedd lle ceir y stoc hynaf, fwyaf o dai. Fe fyddai hi'n anodd iawn i gael rhywbeth yn ei lle nhw'n gyflym, ar gyfer teuluoedd sy'n pontio'r cenedlaethau yn arbennig felly. Mae tai o'r fath yn arbennig o gyffredin yn eich etholaeth chi ac yn fy etholaeth innau. Ond rwy'n awyddus i gael y sgwrs honno. Fe fyddaf i'n cwrdd â Chymdeithas y Landlordiaid Preswyl yn fuan; fe fyddwn ni'n parhau â'r sgwrs honno gyda nhw. Ond yn y cyfamser, gosod y safon aur, os mynnwch chi, ar gyfer tai yng Nghymru gyda'r tai cymdeithasol yw'r sefyllfa yr ydym ni ynddi hi gyda'r datganiad hwn. Fe ddywedwyd wrthym ni na allem ni wneud hynny'r tro cyntaf, ac fe wnaethom ni, felly rwy'n siŵr y byddaf i'n cael gwybod na allaf ei wneud y tro hwn chwaith, ac rwy'n eithaf sicr y byddwn ni'n gallu ei wneud unwaith eto. Rebecca Evans oedd fy rhagflaenydd i yn y swydd, mewn gwirionedd, ac fe wn iddi hi gynnal sgyrsiau hir iawn am ein hanallu ni i wneud fel hyn, ac fe wnaethom ni beth bynnag. Felly, dyna'r sefyllfa, ond rwy'n fodlon cael sgyrsiau unigol gyda chi hefyd, Jenny, ynglŷn â materion etholaethol.